Record de decese provocate de coronavirus. Președintele Iohannis anunță că sunt 330 de morți în ultimele 24 de ore.
Cifră record de decese provocate de coronavirus. Președintele a anunțat astăzi că sunt 330 de morți de COVID în ultimele 24 de ore.
"Sunt foarte îngrijorat, recunosc, am primit datele de astăzi despre pandemie. Avem aproape 15.000 de cazuri. Din păcate, avem peste 330 de decese astăzi. Este o catastrofă! Prețurile la electricitate cresc în continuare. Avem nevoie de un guvern, nu avem nevoie de acuzații reciproce, de abordări orgolioase, cinice. Avem nevoie de abordări mature și trebuie să găsim o ecuație prin care se formează un guvern", a declarat Iohannis.Până ieri, pe teritoriul României au fost înregistrate 1.289.156 de cazuri de infectare cu noul coronavirus (COVID – 19), dintre care 2.578 sunt ale unor pacienți reinfectați.1.139.310 pacienți au fost declarați vindecați.Tot ieri au fost înregistrate 15.037 de cazuri noi de persoane infectate cu SARS – CoV – 2 (COVID – 19), dintre care 246 sunt ale unor pacienți reinfectați, testați pozitiv la o perioadă mai mare de 180 de zile după prima infectare. 37.929 de persoane diagnosticate cu infecție cu SARS – CoV – 2 au decedat.În unitățile sanitare de profil, numărul total de persoane internate cu COVID-19 era de 14.402. Dintre acestea, 1.480 sunt internate la ATI.